197 



zasvjedočuju, da svaki pisac imade pravo, terminologiju u svojem 

 smislu upotrebljavati. 



No uzeli i riječ „Problemi" u običnom smislu, to je njena 

 uporaba posve umjesna, jer se moja rasprava tiče objekata, koji 

 imadu dosta problematičkoga. 



Ti objekti jesu: 1. Đulin ponor kao osebni i rijetki oblik 

 ponornice. 2. Rastoke Slunjčice i međusobni odnos rijeke i pri- 

 toka, koji involvira anomaliju slaza. 3. Drežnički pene-plaine, kao 

 osebni oblik kraškoga polja. 4. Geneza Plitvičkih jezera ; a i još 

 neki zanimljivi pojavi, koji, ako i nijesu opsežnije obrađeni, ipak 

 su od važnosti, a to tim više, što još nijesu bili poznati kao n. 

 pr. geografička međa otočkoga polja i Kapele. To je pojav tako 

 važan, da bi bio dovoljna nagrada za sav trud cijele ekskurzije, 

 ma da je jedini tom zgodom polučeni rezultat. Da je već samo 

 ova međa „problem", koji u sebi ima obilje zadataka te znan- 

 stvenomu radu otvara široko polje, to je g. Gorjanović posve 

 zaboravio valjda, jer tu ne ima govora o stratografskim i tekto- 

 ničkim podacima ? 



Obrat temperature u Švickom jezeru također nije prije po- 

 znat bio, a čuveni bečki stručnjak Umlauft nazrijevao je u ovom 

 odlomku Problema dosta važnu pojavu, da njegov opis iznese u 

 svojem uglednom časopisu. I da su mi preči poslovi dopustili, 

 bili bi i drugi dijelovi Problema izašli u njemačkim stručnim 

 časopisima. 



Ja sam ove geografičke objekte uzeo kao probleme t. j. po- 

 kušao sam potankosti njihova oblika i postanka rastumačiti, da 

 pokažem u čemu njihova individualnost postoji, a da postoji, o 

 tom ne ima za mene nikakve sumnje. Tu smo naišli na naš punc- 

 tum saltans. 



Pokušao sam razjasniti, kako se ovi oblici baš po tome, što 

 svaki od njih čini za sebe jedan posebni tip vrsti, razlikuju od 

 redovnoga tipa i kako njihov specificum sa osebnim odnosima 

 njihove geneze u svezi stoji. 



G. Gorjanović mi poriče pravo, da se ti objekti tako obrade, 

 jer — gotovo ne bih vjerovao kada to ne bih vidio napisano — 

 veli : „Đula je ponornica, pene-plaine je pojava, koja se uvijek 

 dade definitivno protumačiti, krška polja su nivelirane depresije, 

 koje tektonskim prilikama zahvaljuju, da su postale, a geneza 

 Plitvičkih jezera — i onako poznata — otpada." 



